Smiltāja kāpuniedre
Smiltāja kāpuniedre (latīņu: Ammophila arenaria) ir suga graudzāļu dzimtā. Savvaļā tā ir sastopama jūru un okeāna piekrastē Eiropas ziemeļu, rietumu un dienvidu daļā, kā arī Ziemeļāfrikā. Latvijā smiltāja kāpuniedre ir sastopama retumis un nevienmērīgi (vietām diezgan bieži) Rīgas līča un Baltijas jūras piekrastē. Veido grupas un audzes smilšainajā kāpu joslā.